gentaiscool/nusaparagraph_emot huggingface dataset:
Singaiku anne napare' salasama. Anne singaiku tauna laboki siagang tena nabalinna barang le'ba naballi siagang barang pasareangna taua. Anne singaiku relakki naga'de HPna nasaba'ero' ammalli majalah korea. Tena ta'bayang kesalna anjo tau toana. Cappa' cappa'na anjo majalahna sibulangji anjari alas panci ri dapuru'ka. Rinni kaccinikangmi anne anne taua tena kulle nahargai passareangna tau toana siagang barang naballi kale-kale, padahal ammallina anjo napiccai tau toana. Anne singaiku le'ba tongi angindrang doe' ri wattuna keas tallu SMA naballi jakek Super Junior tallui ratu sagang tuju pulo. Singaiku anne nakana ero'ki nabayara' bulang muko punna uang jajanna takkumpulu' nampa nyatana anne sitanggaji le'ba nabayara'

Emotion: sad
Kamma kamma anne kau punna mako bazooka. Punna nu ukkuruk ki senjata bulo nu riolo nu pakea siagang kamma kamma anne bazooka mi nu punnai, anjo tena mo na adelek ri kaleng nu toh. Kamma tong ja anjo ri pikiran ta riolo. Riolo katte anjo ji ni isseng. Riolo katte singkamma ji anjo ni isseng. Anjo mi battu mae ri batasan ta antumi usaha ta riolo. Katte tena ja niak salah ta apa apa... Riolo katte lekba mo ni parek anu paling bajika mi. Anjo mi sebenar na tena ja apa apa parallu ni pammopporang battu ri kaleng ta. Ki tarima ngaseng mi apa lebak ka mo kejadian anjo riolo apa niak na.

Emotion: sad
Ammakji memang salah sekre ekspresi punna larroi sekre tau mange ri tau maraeng. Anne biasa loe natana buru’nea, nasabak punna baine jainganngangi ngarrukna. Punna pakrisiki nyawana ngarrukji nampa tinro mingka punna buru’ne, tala ngarruki mingka biasa niak nasambila apa-apayya atau ammakji. Mingka anjo sipa’ kammayya intu tena bajik niparakai tarrusuk, parallu niroba. Nasabak punna niparakai tojeki anjo sipaka, katte ji naparek rugi siagang tau ri ampikta ngaseng. Ammkji artina tenami kulle natahang anjo emosia, aklumpami njari nasawalakmi na kendalikang. Punna lekbakmi ammakji, bajikmi biasa nakasiak, mingka anjo nibakjia, nassami kodi pakkasiakna, kodi nyawana, njari tea laloki pabiasangi anjo ammakjia kamase, niak apa-apa sikekdek langsung limangta akkarena, tena na bajik punna kamma injo.

Emotion: angry
Ajang pammileang mahasiswa carakdek (berprestasi) tahun 2022 jatuh mae ri Ilham Muhammad sebagai mahasiswa paling carakdek utama program sarjana. Mahasiswa semester 7 teknik geologi universitas dipenorogo (Undip) niak sigudang kacarakdekanna. Ilham niakmo totalakna 62 na gappa juara siagang penghargaan tingkat nasional siagang internasional. Antekamma carana ilham punna ni pikkirik assalakna battu ri bija sederhana anne akkulle ancapai kacarakdekang lompo anjo? Bapakna ilham iami antu tukang pijat siagang pangguppaengna kurang lakbi 1 juta si bulang. Ammakna ammantang ri ballak tena jamangna. Untuk na atasi keterbatasang ekonomi, ilham berjuang untuk angguppa beasiswa rassi ri wattunna akkuliah. Sanggengna ia tappilei anjari panarima beasiswa yayasan baitul maal Bilian.

Emotion: happy
Tabungan nikana sala sekre battu jai janisik na produk bank antu jai ni keroki taua ngaseng. Kegiatan an nabung todong jai mi ni jama ri ballak ji ni bolik, singkamma rawa na paklungang = nga , rawang na tampak tinro aa, bahkan niak bolik ri tiang ballak na antu ni parek battu gipsung atoka kayu. Punna na kana Undang – undang No 10 Tahun 1998, tabungan antumi nikana pakbolikkang antu punna ni allei kulle ji ni parek mingka niak syarat syarat harusuk ni sepakati. Mingka, anjo pakbolikang ta takkulei ni alle make cek, bilyet, giro, ato kah laenga antu singkammaya ji.

Emotion: happy
Kau harusuk assuluk battu ri zona nyamang nu, nakke todong niak ja ri posisi singkammaya ji posisi nu, nakke ku putuskangi siagang jai pertimbangan, tea ji nakke bawang pertimbangkangi kaleng kaleng ku, mingka nakke ni bantu ri agang agang ku anjo dakke ka ri nakke. Kadang pikirang ta tena na singkamma siagang tua lainga ri lalang na keluarga ta. Anjomi panjari tekanan tersendiri. Katte parallu ni hindari keluarga antu biasa ni kana toxic. Punna nakke tena na niak jamang jamang, katte kulle suluk battu ri kota ta amboya jamang jamang siagang gaji antu gannak ka ni hidupi kaleng ta ri luarak kota.

Emotion: sad
Tuju allo lalang siminggu, tena marina Ugha appilajarak. Bari’basak, allo, karueng siagang bangngi sanginna mami bo’bo naerang. Punna allo sattui, battu tommi anjo Risna ri ballakna Ugha nasabak eroki surang appilajarak, apakah kallasak tallumi SMA, parallui appilajarak sollanna kullei lulusuk nampa antamak ri tampak pakkulianga. Cocoki nakua pepatayya, usaha tena nakhianati asseleka. Nasabak tojeng-tojengna appilajarak Ugha, luluski ujiang siagang Risna, nomorok sekre poeng arengna, paling tinggia nilaina ri sikolana. Langsungi kamma erok rikba’ kalengna, lappasakmi anjo ngaseng bebang ri kalengna, tenamo na parallu appilajarak sanggenna bangngi, kullemi akbagadang ciccinik pilleng Korea manna mamo lantang bangngia. Lekbakna anjo nampa appilajarak issede’ untuk la antamak ri tampak pakkulianga.

Emotion: happy
Punna katte merasa ringi’-ringi mae ri sekre hal niaka na pareki nirasa erok taklangnge, mungkin pakkasial erok taklangnge anjo na sabak kelengna niak pakkasiak mara-maraeng iamiantu assare patanda sesuatu bahaya. 
Singkamma pakkasiak ringi’-ringi’, na selanjutna assare reaksi mae ri katte niaka na pareki erok taklangnge. Kamma anjo kira-kira na pabattuang ilmuwan saraf Richard Clarke, battu ri University College London singkamma niberitakan DailyMail Oktober 2015 ri allaloa. 
Menurutna, otakna taua sannak hebat, sanggengna ri wattu otak annarima gambaran tentang mae ri sesuatu niaka kulle anjari mengandung racun, singkamma kanre bari, dageng botto, siagang hal pakaringi’-ringi maraenganna. Otak bagian rawa akkiring sinyala mae ri batang kalengta untuk mengkordinasikan panggaukang pakkasiak erok taklangnge. 


Emotion: disgusted
Nakke memang sanging appalak doang lalang setiap lekbak assambayang, nakke appalak doang supaya Allah SWT assare kesempatan mae rinakke untuk amparakaia ruayya tautoaku lalang anjalani masa-masa umuruk toa ri allo-allona tallasakna. Alhamdulillah doaku anne nakabulkan karaeng Allah SWT. 
Antekamma rasanna? Pengalaman spiritual yang fantastik siaganv mengharukan. Na pabattua ri titik paling tinggi kasadaran spiritual tentang kehidupan manusia. Nakke akan memulai battu ri almarhum manggeku. Tallu ngallo ku urang ri ballak garring. Ammakku, kakak-kakakku siagang nakke, lengkap ngaseng niak. Sekre wattu manggeku takbaung lalang tinrona siagang appalak nibacakan surat yasiin. Nakke sadarak anne adalah bentuk pala’ kana na untuk ammoterang siagang appalak bekal berupa pahala battu ri surat yasiin. 


Emotion: fear
Menurut ilmu psikologi, anne iamiantu sala sekre ciri khas battu ri sekre garring, lalang dunia medis, kajadiang kamma anne nikana iamiantu Phantosmiw iareka halusinasi pangngara’. 
Phantosmia iamiantu sekre garring na pareki katte kulle mendeteksi bau tertentu, padahal benda anne tena na niak ri sekitar. Sabak anjomi, masyarakat biasa nakana kajadian anne dengan istilah bau hantu. Bau niaka na ara’ tena na sanging bau botto, mingka poeng ia kulle ngara’ wangi-wangiang. Aroma na ara’ka anne pung kulle terus menerus na ara’ punna katte akdakka iareka simata angngara’ tassinampe lekbaki anjo laknyami pole. 
Ternyata, sensasi angngara bau tenayya wujudna anne terjadi pasti niak passabakkeng. Nilansir battu ri Mayo Clinic, niak rua hal niaka kulle anjari passabakkeng phantosmia, iamiantu gangguang saraf ri otak sabak cedera ulu iareka infeksi saluran pernafasan gara2 flu na dangnge. 


Emotion: disgusted
Riolo Winda punna erokki palappasa stress naik sapedai sanggeng na bella, tapi na tena ji sallo na anjo la'nya' stress na. Mulai mi a'pilajara agama, sibuntulu agang rampi' na paham ka agama. A'pilajara tommi Al-quran ka Winda jarangi na sukke Al-quran ka. Sanggeng na antama mi bulang Ramadhan, kali se're na kulle na Khatam kan qur'an ka Winda, tena na sangkai punna kulleji na gaukang anjo. Le'ba na na tappukang berubah, tallu bulang ri anne taunga tassimbungi wattu tinro na, jarangi tinro ka malla ki tena na bangung poe. Malla ki punna matei nanti matei lalang keadaan na jai dosa.

Emotion: fear
Nabi pemugar kak bah anne na renungi ngaseng anjo sannak sannak apa apa yaa lekba ka mo na laloi. Otak na appikirik narrusuk ki, tentang sekre anjopaling kassak ka, sekre apa apa njo paling tarrang, siagang anjo apa apa tena na kulle tenggelam. Nabi Ibrahim na yakini, kana anjo bintang bintang nga na kagumi aa, kana anjo ulang nga siagang mata alloa anjo na minawangi aa, anjo ngaseng kulle munculuk ri kemudian allo kulle tong lanyak. Tuhan ta tena na kulle kamma anjo. Nabi ibrahim na yakini, kana anjo mi puang nga na parek ki anjo ngaseng. Puang nga pa munculuk ki ngaseng. 

Emotion: fear
Punna taua anjama terasa'ki siagang rajin menabung punna eroo ammali barang impianga. Lebana angappa barang impianga ammake usaha kale-kale kepuasanna tena ta'nilai rialami anne se'rena sopir ojolka. Anne sopir ojolka ri oloanga pirang tahung, akhirna kullei ammalli sapatu impianna. Carita perjuanganna anne nasareangi ri video sosial mediayya, nakana anne ojolka punna appesangi tatua ojolka kullei napare' sopirna kullei nawujudkan impianna. Anne driverka anjari drivermi annang taung nampa nalayanani konsumenga sanaji ruampulo lima ribu. Le'bana anjama terasa piranna taung akhirna anne driverka maeki ri toko sapatua. Balinna anne sapatua ka'jalaki sebenarna. Sebelumna anne ammali sempatki ammikkiri' longga naputuskangi anne ngasenga. Nasaba anne klub basketna anne juara anjari kuballi anne sapatua.

Emotion: happy
Nakke erok singkamma keluarga keluarga lainga antu panno rasa sayang sanging siagang punna tena na bajik bajik bawang ja. Nakke erok ni kutak nang “Bajik bajik jako nak?” kah nakke erok kana erok pau mae ri tau toang ku kana tena na ku bajik bajik bawang ja. Nakke sanging ni tuntuk kulle anjari siagang parek anne antu tena ni tuntung siagang ni dukung battu ri segi materi. Punna gagalak ka sanging ni anggap ka anjari tau tolo tolo siagang tena ku parek bajik bajik anjo ngaseng. Nakke ammalli bok tentang pengembangan kaleng ni anggap kana anjo tena ja niak guna na. Nakke todong sanging ni anggal anjari ananak bannak kah mae ka sarei warna uk ku. 

Emotion: sad
Wattuku mi anjo je’ne ri bungunga a’se’ro ki ri timba nampa ri tare’ rate naik je’ne na, anjo timba na la’bui otere’ na. ku tare’ ki sanggeng na bella bangkengku tapi na anjo bangkengku ta’pe’coro ki ka licin ki dapara’ na. tena ku sa’ringi mantumma ri lalang na bungunga. Tena mi ku sadar apa-apa anjo wattua. Untung na niak ji agangku cini’ ka mantung ri lalang na bungunga nampa na pawwangi ammakku. Anjo ammakku ta’bangka na na cini ka mantung ri bungunga. Niak mi tetangga ku bantuka naik rate battu ri bungunga. Alhamdulillah tena ji ku ngapa-ngapa, ulung ku ji benjol si’ke’de.

Emotion: sad
Tena sallo anggappa ka balla ku cini ri facebook. Ku coba-cobai siagang bura'ne ku cini ki anjo balla ka ku lammoro ji sewa na. Mange ma ri anjo balla ka, le'ba ma janjiang ri patanna balla. Sampe ku ri anjo balla na lompoi nampa tinggi ji plafon na. Antama ka ri pallu na niak tonji westafel na, baji' ki punna a'bissa panne ki. Tapi wattuku antama ri wc na, ta'bangka ku. Anjo wc na botto mami a'rasa, nampa jai kacoak na ri'ba'-ri'ba. Tembok na poe le'leng mami ka tena kapang pernah ri ganti cet na. Ammotere ku battu anjo ri balla ka, ku batalkan mami niak ku erok assewa.

Emotion: disgusted
Lekba, Ni sakring? Campur aduk ki. Mallak, mingka kah nai anjo tena mallak na cinik anjo kecelakaan nga? Sedih, ni cinik anjo korban na tena mo na berdaya. Sukkuruk kah teai nakke. Katte todong tak lekbakki ni isseng apa kulle terjadi ri lalang nga, Bahkan ri ballak ta poeng. Erok ak hati hati singkamma apa mo, punna memang anjo taua tena na hati hati yaa singkamma ji. Kamma tong mi anjo punna suluk ki battu ri ballak ta, seharus na katte berserah kaleng mae ri apa kira kira erok terjadi. Anjo ngaseng kulle niak kulle kejadian kah erok na ja puang nga. Iyaa mi maha na kuasai ngaseng ngaseng nga ri lalang na linoa. Katte ni serahkan mami nasib ta.  

Emotion: fear
Lakbiringi niak ri iya ngaseng kantoroka, tau nangaia cokdo’-cokdo’ mange ri jama-jamangta. Tala niak tau ngai jama-jamangna nucampuri ri tau maraeng. Pakaramulana kapang kitarimaji, mingka punna tarrusuki kamma anjo tala niak perobahang, nassami ballisikki. Pertama parallu nigaukang punna niak agangta pakaballisik kamma anjo, kicobai pahami apa erokna. Nacampuri jama-jamangta nasabak erok mentongji nagangguki atau niak erokna maraeng. Maka rua, punna ri kantorokki, parallu ki kontrol rupanta, emosita sollanna tena kacinikang punna ballisikki, atau nassuki, manna mamo nikasiaki kua tala ningai mingka teaki paccinikkangi. Kiu’rangi kua niakki ri kantorok teaki langsung larro dudui nasabak kulleki nacarita injo ngaseng tau ri kantoroka dendek.

Emotion: angry
Ri kamma-kammayya anne semenjakna niak ni kana virus covid-19 anyerang ri Negara ta iami antu Indonesia kususna ri kota mangkasarak, punna niak tau erok allaksanakang pakgaukang parallu ammake ijing siagang jumlah tau lalangna sekre acara iareka kegiatang haruski ni batasi pakgiokanna. Kamma mi anjo niak sekre usaha beru mae ri kalangang tahu rungkayya iami antu undangan online, ri wattu mariolo punna erok a ngundang bija pammanakang ta mingka lere battu ri gitte paralluki ammange i ballakna untuk akburitta langsung. Mingka ri kammayya anne niak mi hadere undangan online iareka digital siagang harga pasaranna sannak lammorok na saremi pilihan tema akrupa-rupa gammarakna, niak ammake foto preweding, kelong-kelong, siagang akulle ni tampilkan nomorok rekening punna niak tau tena na sempak assolok langsung langsung kirim rekening.

Emotion: happy
Riolo nakke biasa ka ku passang mi anjo taua na serobot antrian manna mamo lalang ating ku appote pote. Biasa na ammak ammak . Padahal nakke ammak ammak tong ja. Kamma kamma anne punna niak tau serobot sanging ku ewai, dari pada nakke ku pakkanai anu antu tenaya bajik toh. Cara nomorok sekre antu mi cara paling ampuh nakke ku hapalak ki nomorok antrian, sebelum siagang lekba ku jari pinna antrian tena na rapi. Biasa kejadian punna antri malli nasi uduk. Punna niak antu tiba tiba na serobot pasti ku tegur ki kana antrian na anne ine, anne si B, anne si C, siagang maraenga sambil ku jokjok anjo taua ku maksud. Anne ampuh , kah anjo tau serobot ka biasa na langsungi sirik sirik. 

Emotion: angry
Nampang na anjo wattua nakke tena ku sopan mae ri tau labbi toa dari pada nakke, Astagfirullah. Iyaa, bapak bapak mi memang iya anjo na punnai anak siagang baine. Tau na memang lumayan aneh, na ngai sannang sannang kodi. Ri lingkungan iyaa tena tong na lekba sosialisasi, anjo mi makana na nakke tena ku issengi. Lekba na anjo kejadianga iyaa tena mo na lekba na minawang ngi kah. Alhamdulillah. Mingka punna sik buntuluk ka iyaa pura pura mi todong tena na isseng nga, Alhamdulillah. Nakke merinding nga punna ku ukrangi anjo kejadian nga anjo. Jijik ku dehh tena lalo mo na niak kamma kamma anjo sede.

Emotion: fear
Tena na tarimai anjo ri tuduhanka, anjo korban Dian Saputra siagang daeng na na battui anjo oknum polisia ri kawasang Sukarame, Bandar Lampung erok na mintai klarifikasi anjo tuduhanna ri Dian Saputra anjari bandar narkoba. Na kana Dian Saputra niak siapa' oknum polisi battu ri balla na ri daerah Rajabasa indah ri tanggala 10 Juni 2022 nampa na tudui anjari bandar narkoba. Dian Adi Saputra se're warga ri todongi pistol ri oknum polisi sanggeng na viral video na ri sosial media wattu na na carita anjo kejadian pakammalla ka ri balla na Dian Saputra sanna malla na anjo wattua ri todong pistol.

Emotion: fear
Selain na anjo, niak bajik na punna katte sebagai tau toang na muhasabah alias ni evaluasi kaleng ta. Kah tena na tena kulle aktivitas anjo bannak bannak na kelewatanga anne munculuk ki teai battu apa antu na cinik battu ri tau toang na anak anak ka, mingka battu ri cinik cinik na ri telepisi atokah youtube ka. Punna lekba mi kamma anjo, niak kemungkinan katte sebagai tua toang na lalai ni awasi cinik cinik na anak ta ri Youtube selama anne. Apalagi anjo sanggeng na anak anak ka punna pikirang kamma anjo parah na sanggeng na kulle niak pikiran na pikrui taua. 

Emotion: disgusted
Ri wattuna SMA nia keinginan ero' antama ri UI nasaba' merasa UI pammantangang mabaji'ka akkuliah nasaba fasilitasna memadai siagang jurusan ringai anjo rinia'ki ri UI, tau toayya nasareangmi kapetta, nakke tong ero" a'la'ba'. Ri wattuna injo akkaramulami ambisius ikuti tryout, appilajara' sanggena begadang. Ri wattuna UTBK, nakke anjama soalna lancara'ki, nasaba maraengi ribandingkan tes soalna mala'buki. Sayangna hasili'na anne nakke tena nalulusu'. Ri wattuna anjo nakke sama sekali tena nacurang siagang le'bami kuikuti sesuai prosedurna. Sawe menyesal pas riissengi hasili'na, mingka ero' antekamma nakke salah. Akhirna nakke aputussang gapyear, nasaba' tau toayya naiizinkanmi ri kesempatan makarua nasaba' antama' ri Ui tena na gampang.

Emotion: sad
Nakke ku tayang ngi memang anjo taua sanggeng na tena mo na kacinik kan mo see. Nakke yakin nga anjo matang ku tena na salah. Nampa nakke tippa tippa ka sholat bara kulle ka cinik ki sede anjo mae ri jendela ku. Ehh tojeng, iyaa ammalo mi sede, battu ii sambayang ri masigi ka. (ammake baju koko ii siagang lipak siagan peci). Baribbasak na wattu ku assikola iyaa na minawang mi ma sede, nakke ku cinik cinik ki anjo tanjak na. Tojeng nahh singkamma ii. Anjo karueng na nakke ku tayang mi sede ri jendela ku. Sanggeng na sekre minggu kamma narrusuk anjo, memang tau singkamma anjo tau na. 

Emotion: fear
Anjo wattua attiananga ana'ku umuru' na tallu bulang. Ulang taunga ri umuri 23 taung, taung awala ku anjari baine na. Na sareanga bura'ne ku hadiah jilbab poe kanrejawa ulang taung na balli ri toko Holand Bakery. Anjo hadiah jilbab na niak rua warna na, warna eja na warna cokla'. Sanggeng na kamma-kamma ya anne lompo mi ana'ku umuru se're taung, ku pake inji anjo jilbab na sareanga. Ka baji mentongi bahanna nampa ku ngai warna jilbab na. Le'ba poe na sareanga tiket kapala' terbang awala taung na 2022 mange jappa-jappa ri kota Malang, tena ji na bella battu ri kampong na ri kota Surabaya, sanna sannang ku mange jappa-jappa ri Kota Malang anjo wattua.

Emotion: surprise
Jarak balla ku na sikolaku bellai anjo wattua. Anjari allo-allo ku amminawang ri manggeku lampa ri tampa jamanna, anjari Bari'basa inji mange ma ri antara manggeku riolo si sikola ku ri jam 5.30 sanggeng na jam 6.  Punna mange ka ri sikola ku kale-kale ri jam 7 pi, jappaya macet tommi anjari kulle ka terlamba' sampe ku ri sikola ya. Sampe ku ri sikola ya accini ka niak kongkong ca'di le'leng ri dallekang na sikola ku. Wattuku mi anjo ciniki, ragu-ragu ma erok antama ri sikola ku. Anjari lari ka langsung antama ri sikolaku tapi na kejar ka anjo kongkong a sanggeng na ri dallekang na kalasak ku. Malla ku mamo, lari mami ka tettere mange ri kalasak ku.

Emotion: fear
Siratangi lari Aco kamma accinik setang, antekamma tena anu nierangngang badik surang Eko. Njari anne caritana, niguppai potona Aco surangi bayuanna Eko ri bangngi aha'ka, anne Eko naguppai anjo potoa ri HP na bayuangna. Wattunna nikutaknang Aco nakuai bayuangnaji Eko erok, nakioki Aco mange nganre sipakrua ri biring tamparanga, mingka Aco nasabak pangnganreang njari libaji. Cemburumi Eko njati naondangi Aco naerangngang badik dende,  langsungi laccirik larina Aco nipakua mallak. Intumi punna ni isseng memangji kua niak bayuangna anne tau kiokki nganre sipakrua, bajikangngang tea maki dende ka biasa anjo pikkirangna taua tena nannaba, njari sambarang mi intu carita attimbo, manna mamo tala niakji apa-apa mingka tena kulle ki kontrolki pikkirangna tau maraenga.

Emotion: fear
Anjo sakring mallak ta tena na kulle lanyak. Menurut na anjo nakke lekba ka ku baca ri internet anjo bedeng na kana berdasarkangi penelitian, wattu na anak bayi aa lahir, anjo anak bayi aa mallak ri 2 hal ji, mallak ri sakrang gegerek siagang mallak mattung. Punna nakke ku pikkirik antama memang ri akkalak, kah anjo perasaan mallak anjo lainga sanggeng na katte dewasa anjo mi ni kana sakring mallak ka ni pelajari. Menurut na pengalaman ku, anjo sakring kaleng kaleng nga atau ni sakring niak lanyak antu battu ri perasaaan anjo tena yaa ni cintai, kurang ni cintai siagang Lack of Love. 

Emotion: fear
Ri Kota Surabaya, tampa' ku akkuliah ku ngai na kota na, ri Surabaya niak gedung tinggi anjari tau berua accini gedung tinggi jai ri rinne. Niak tong ku kasia’ pengalaman kodi ku, anjo ku nakku’ ki totoa na andikku. Anjomi ku am.motere ri allo sabtu minggu na ri kota ku. Tea totoa na andikku ji ku nakku’ ki niak meong ku poe ku nakku’ ki ka nakke jai meong ri balla ku ku tutui. Untung na ri kampusku jai ji meong kulle ji na obati nakku’ ku. Allo-allo na ku balliang kanreang anjo meong ri kampusku, sannanga punna cini ki nganre.

Emotion: happy
Anjari siapa kalima tena na baku akkana siagang pacarku. Niak allo agangku ammantang rampi balla  na anjo mantan pacarku, na pawwanga punna tappu ma kah siagang anjo ka ri pawwangi agangku ri ammak na mantan pacar ku, punna anjo mantan pacarku rua kalimi na erang baine laing ri balla na. Anjo baine a ternyata selingkuhanna, agang ri panjamanna. Larro ku ri ia angngapa na tega ka na selingkui, na nakke pantama ki ri anjo tampa' jamana riolo. Ku pamopporang mi na kulle na tinggalkan anjo baine a, tapi teai. Anjari nakke ku tappuki hubunganku, teaja pa'risi nyawa sallo dudu na pakamma.

Emotion: angry
Ri wattuna TK ri balla'ku siagang balla'ma purinaku sipueangi. Purinaku ampatangi anak umuru'na beda siagang bulang siagang nakke. Anjari nakke sireppeki siagang anakna purinaku anjari cikaliku, anjari nakke allo-allo akkarena siagang cikaliku ri balla'na. Wattuna nakke akkarena ri balla'ka anne purinaku rassi ki napadakki atta'na ri bagianna kalengku. Nasaba' anjo wattuku ca'di anjari tena kuissengi anjo rikana pelecehan. Ri alloma pammantanganna purinaku lessoki ri daerah maraenga tallumpulo manne'ka ri balla'ki. Nasaba' nakke nakukku ri cikaliku, nakke rassi a'bangi ri balla'na cikaliku berua. ri wattuna abangi nakke tindri se're kamara' siagang cikaliku, mingka nakke a'bangung kucuni'ku purinaku naramma'ki taraku' ronjo nakke anjari malla'.

Emotion: sad
Ki bayangkan mi punna niak sekre kondisi katte lekba mo ni rencakan erok mae liburan ammake modalak transportasi umum ri anging nga, nampa tena ni pikkirik ki katte battu tarlambat battu mae ri wattu na bandara udara yaa nampa anjo wattua todong katte tena mo na kulle ni lallung jadwal pernerbang ta anjo mae. Anne kulle anjari contoh kasus punna katte pa sala salai kaleng ta ngapa ana kulle ki tarlambat, tarlambat ka anjo akibat na apa wattu na sumpaeng siagang jai apa apa niak tiba tiba ri lalang otak ta anjo ngaseng pak kutaknang nga, anne mi kulle ngaseng pasuluki pisakring erok ni pasalang kaleng ta.

Emotion: sad
Nai lassangka-sangka, ri kanjonganna tingka Tiara yang ceria siagang sannak barani ia mallak mae ri olo-olo, cukup spesifik. Tiara rupanna sanna mallak mae ri katimbang. Hal anne niisseng publik wattunna polongan vidio ia accarita siagang tretan muslim beredar. Berdasarkan info battu ri akun Instagram lambegosip, Tiara akkana kalengna riolo sempat tena na mallak siagang belalang. Sayangna akhirna kondisi anjo berubah setelah sekre olo-olo na pareki trauma. Sanggengna ri kamma anne, Tiara langsung merinding manna cuman na pikkiriki sekre katimbang. 
Sabak ia accinik ambani katimbang anjo sanggengna ranggasak bulu-buluna. Assisala ri kamma anne punna kamma anne Tiara biasa rangngasak bulu-buluna wattu na bayangkan anjo katimbang. 


Emotion: fear
Bidikmisi iamiantu bantuan biaya pendidikan battu ri pammarentah mae ri lulusan sikolah SMA iareka siderajat na niaka assingkamma potensi bajik mingka terbatas ekonomi na? assisala siagang beasiswa berfokus ri passareang penghargaan iareka dukungan dana mae ri tau carakdek ( ciniki panjalasanna Pasal 76 UU No.12 Taung 2012 tentang Pendidikan Tinggi). Manna kamma anjo, sarat perstasi ri Bidikmisi nu tujukan untuk anjamin kana tau annarima bidikmisi ni seleksi sesuai anjo benar-benar akkulle a anggupa bantuan siagang niak assunggu-sunggu na selesaikan pendidikan tinggi na.  biaya Bidikmisi sekitar 6.6 Juta Rupiah lalang na sekre Mahasiswa tiap semester. Ia termasuka lalang annanga juta iamiantu bantuan biaya pendidikan 2.400.000 (rua juta ampatang bilangang) setiap semester siagang bantuang biaya hidup allo-allo ni kirim ri rekening mahasiswa iamiantu 4.200.000.

Emotion: sad
Ri wattuna bulang Februari, sikolahyya naadakangi peringkat nilai rapor ri semester se're siagang lima, anne tujuanna nisareang prioritas ri pappegang nilai tertinggi ammilei jurusan kulle riallei ri jalur teska. Tena na adele' terkesanna, mingka nakana pihak sekolayya anne kullei nabantu mapalompo peluangna siswana loloso' Nasaba' dengan kammane sike'dde' tena appilei jurusan ri universitas singkammayya ri wattuna jalur teska iakanneng persaingan antara' siswayya ri sikolah kullei diminimalisir. Univesitas tujuanga anne univesitas Indonesia angalle ri salah se'rena jurusan a'bau sastra. Siswayya anne tappaki kalenna ammile UI, nampa anne guru BKyya akkana sukkarak' ki antama ri UI, mingka le'bana nisareang nasehak ammantang ri keinginan andattara ri UI 

Emotion: sad
Karaeng Allah Ta’ala na sareanga sibuntulu jodohku ri Kota Surabaya ri taung 2020 lalua. Rua bulang ja sibuntulu anjo bura’ne a. Nampa ku butting siagang ri kota ku ri kota Mangkasara’ akad nikkah na ri ballaku. Alhamdulillah na appa bulang le’ba ku bunting ri sareang ma Allah Ta’ala ana’ ri battang ku jenis kelamin na bura'ne sannang na bura'ne ku issengi. Le’ba na ku tianang 9 bulang lassu mi ana’ bura’ne ku ri bulang September tanggala 12 taung 2021. Sikkamma tanggala lahirku ana’ku anjo tanggala 12. Kamma-kammayya inne sitaungmi la’bi umuru’ na kulle mi jappa na lari ri mol ka lompo tommi tinggi ana’ku na battala kalenna alhamdulillah.

Emotion: happy
Jurusang anne assisala siagang jurusang tekni maraenganna, sabak katte niak kasampatang lompo untuk ampabajiki sekre wilayah. Akkulle ni bayangkang, punna niak sekre daerah ni tampaki loe pandudukna mingka tena ni dukung mae ri pembangunang tena na assituju. Tena niak pammelakkang loro, sekdek salurang jeknekna, kurang pokok-pokokna, kamma anjo akkulle ni parekang sekre perncananng. Punna niak cita-citanu anjari lebih tangkasak, nyamang gammarak cinikanna, mangka annemi jurusang jawabanna. Kau akkulle anjama ri kantorok pammarentah singkamma Kementrian PUPR siagang Bappeda. Tamaena assalakna kabijakang battu ri anne instansi ku sakbuka. Akkulle ki angngussulang mae ri pihak konsultang mengenai arahna pambangunang kota iareka desa ta ri dallekang anjari apa.

Emotion: happy
Nakke anne anak se're se'rena, tau toaku sangkak inji mingka wattuna ca'di tau toaku sipengkami anjari nakke ammantang siagang ammaku' mangge awo. Matuana nakke anggappa sosok magge tulusu' baji' atena manggeku ta'lebakka napeppe'ka, najabea manna mamo anne mangge awoku ampatangi anak baine rungka, mingka kasih sayangna labbi lompoi ri nakke, sikraka nasaba' ri mangge awoku tena nabella balla'na ri nakke, nasaba' ri lolo anjo anakna mangge awoku diasuh siagang lato dato'na. Pammanakangku kulle rikana kurang harmoniski nasaba' nia' sayu' baine bura'neka rassi anjari sanggena beranjak balerek. Sanggena ri wattuna amma'ku siagang manggeku ceraiki. Amma'ku ammilei annikah siagang bura'ne maraenga siagang manggeku amputuskan anjama ri luara' pulauka.

Emotion: sad
Niak andikku ammotere ki ri balla subangngi na motere anjama ngarru ki ri ammakku ri kamara na. Na kana ri PHK i ri tampa' jamang na na pakamma jai ri kurangi pajama wattu na niak virus covid ka. Ngarru mami andikku ka niak cicilan motoro na erok na bayara bulang-bulang. Na tena mi niak mangge ku kullei bantui na bayara anjo cicilan motoro na. Ri suruh mami ri ammak ku sa'bara kodong. Punna kulle ji anggappa jamang laing tettere, kulle ji na bayara anjo cicilan motoro na. Terpaksa ammakku riolo bayarkangi cicilan motoro na punna tena pi anggappa jamang beru.

Emotion: sad
“Yen kuwi anakku, wis tak uyel-uyel ndase, tak jewer, tak kan njaluk ngapuro langsung, Daf!” (punna anak ku anjo nah, lekba mo nakke ku kakbilik kakbilik nampa ku gattang toling na, nampa nakke palak pammopporanga langsung, Daf”). Na kana Rusli wattu na na carita mae ri nakke anjo pengalaman na. Pengalaman na Rusli anjo teai ja sekre sekre na pengalaman nakke ku issneg. Nakke kaleng kaleng todong lekba ku punnai pengalaman kamma ajo, ni cinik sekre anak anak antu na parek ka bannakan sanggeng na na rogikang tu laenga nampa tau toang na anjo anak anak ka na tegur bawang ji anak na, tena na hukum ki. 

Emotion: disgusted
Tena kulle na sembunyi tanja sannang na wattu na terimai anjo hadiah undian se're oto na merek Daihatsu Ayla warna kebo ri halaman Balai Kota Yogya, allo sanneng 22 Juli 2019. Anne bura'nea arenna Wahyu Kirto Laksono umuru' 68 taung ammantang ri perumahan Nogotirto Trihanggo Sleman Yogyakarta anjari pemenang utama na undian hadiah Tabungan istimewa ri pare' ri ulang taung na bank pemerintah Yogya, Bank Jogja ke 58 taung. Anjo ri sareang na hadiah oto Ayla seri D/MT oto assulu ri taung 2019 ri sareang langsung ri Wali Kota Yogya Haryadi Suyuti ri Wahyu siagang bainena, Endang Cahyaningsih, anjo guru ri SMP Negeri 8 Yogya.

Emotion: surprise
Tanggalak 29 (ruampulo sambilang) oktober 2020, nakke tiba tiba erokka nganre tunu jangang lekba na subangi nganre ka tunu jangang ni gappa battu ri acara Maulid Nabi. Nakke ku telipong mi burakne ku nampa na janji ka lampa mae boyai anjo tunu jangang sekalian bede lampa jappa jappa siagang baine na hehehe. Ternyata anjo karueng nga kencan terakherek keadaan lompo battang na tau tianang nga hahaha. Lekbak na nganre, nakke langsung kana mae ri anakku ri lalang battang ku “Amba mi dek, lekba maki nganre tunu jangang ehh, sinampere bangngi suluk maki naa sayang. Barak sikbuntuluk mamak siagang bapak” kurang labbi kamma anjo.

Emotion: happy
Areng iamiantu sekre hal berharga, jari ri wattu niak tau salah sa’bu mae ri arengta, tantuna katte akan kecewa. Sala menge’ja areng taua memang biasa inja na alami mae ri sikuntung taua. Biasana kajadiang ri wattu katte assigappa tau maraeng untuk pertama kalinna na tenapa niterbiasa allangngereki arengna niaka karri nisa’bu. Nikutip battu ri Psychology Today, arengna se’re tau iamiantu sekre identitas niaka kadang terkait erat mae ri warisan. Salah akkana areng sanna’ mungkin akan ampareki sekre tau merasa niserang, sabak ia merasa nirendahkan, tena na kacinikang, iareka tena nihargai. Umumna, punna sekre tau nipassidallekang mae ri arengna niaka karri nisa’bu, paraia akkana ammake areng salah salah. Paraia mungkin langsung pala popporo mingka tetap na ulangi kasalahanna lalang anya’bu areng. 


Emotion: shame
Anjomi biasa ammaka napaletteki anakna mange ri sikola maraeng nasabak ri sikola sallona niak tau sanging bakji’i. Punna motereki anakna biasa ngarrukmi nampa akjammak kua niak anak rateanna kelasna nangai bakji, na alle doekna nampa napakarruk. Anjomi biasa tau toayya mangei ri sikolana anakna napau gurunna sollanna tena kajariang kammayya anjo issedek. Mingka pila’ nikanassui anjo anak-anaka pila’ anjari-jari, pila’ kumbalaki nampa pila’ nabakji anakna taua. Njari anjo tau toayya bajikangngang napaletteki anakna daripada sessai kamase nijalloki tojek, tena na bajik todo’ untuk kagassingangna. Anjomi parallu niajari bajik-bajik anak-anaka kinne sollanna tena  nangai assibakji surang agangna kamase, sibajiki tarrusuk ji sipakatau, sipakainga'.

Emotion: fear
Tenamo niak beta pakrisiki nyawana Rina, annemi rateanna ratea. Kamma la runtung ngaseng linoa nasa’ring, tala niakmo kabajikanna katallassanga nipakua dodong nyawana, pakrisik dudu nakasiak nacinik manggena ammoterang. Sekre-sekrena buru’ne ri ballakna, tau paling bajika, paling sa’barak, paling gammarak, matemi. Rina, anak paling dakkika ri manggena, kamma la erok todo’ puppusuk nyawana, apapi ka naparek tallasak ri linoa punna tenami manggena. Ammakna tala ammari ngarruk, sianakna ngaji tarrusuki ri ampikna manggena. Rina monnongiji tala kullemi appikkirik, kamma lappasak nyawana. Niakji anjo alloa muko? Nasassalakmi kalengna ngurana biasa ballisik ri manggena punna nipisangkai. Ooh Karaengata’ala panmopporangi manggeku, pammopporanga bapak, jai dudu salaku ri katte.

Emotion: sad
Ri rua Tanah Suci antu sannak jai na toilet sannak ka menyedihkan na. Teai maki buru buru ni salah kan tau Saudi. Kah anjo pakei todong rata rata katte katte ji toh. Plus tau battu ri Asia Selatanga (ni cinik battu ri Intensitas na nakke ku gappa ya tanjak tanjak na antu battu ri Asia ja) Mingka nakke harusuk ka jujur , sannak jai na toilet na rantasak. Mingka memang tena tong ja na sikedde antu sannak bersih na. Terutama antu bella ya battu ri tampak ramai siagang jai petugas na. Kulle labbi anggappai perhatian dari pada anjo ri tampak jaia tau. 

Emotion: disgusted
Anjari tanggapan na cinik na anjo ricu aa, unit polisi anti huru hara na tembak mi ammake gas air mata, na tembak jai sikedde na mae ri timborang na antu tena ja niak ricu, anjo mi na parek lari lari taua nontongi ngaseng sumpaeng kah na hindari anjo gas air mata yaa. Anne mi parekki akkumpuluk ki taua. Kah lari ngasengi kulle mae suluk ni pintu masuk ka na parek ki si onjok onjok taua rinjo, nampa anjo pintu aa tak tongko ki, anjari mi jai tau na taba asfiksia. Sanggeng na ri tanggalak 24 oktober, ni catak niak sijauang 135 tau mate kodong, nampa 583 tau pakrisik kaleng na lalang na anjo peristiwa yaa.

Emotion: sad
Na kana Nadya, anjo kullei na gappa serangan panik ka, ka jai perubahang ri tallasak na. Seringi pindah-pindah negara. Anjo mi na kulle na taba serangan panik. Ka siapa kali mi na gappa anjo serangan panik ka, Nadya Hutagalung umuru' 45 taung mange mi ri dottoro psikiater ka erok konsultasi. Na kana Nadya anjo serangan panik ka se're pengalaman pakamalla ri tallasak na. Battu na mo anjo pengalaman na, Nadya kulle na pilajari la'bi na jagai jiwa na. Ka sarringi na turuti erok na klien na, punna tena mi akkulle na sanggupi anjari beban mi ri ulung na. Anjomi na kulle na gappa serangan panik siapa kali mi.

Emotion: fear
Fakta na anjo, jai inji tau na yakini kana anjo kanre kanreang aa sumpaeng mattunga kurang battu ri 4 detik kulle inji aman ni kanre. Mingka, anjo salah lompo mi! . Na kana tim peneliti na battu ri Universitas Rutgers, Amerika Serikat (AS) , anjo kanre kanreanga tatta kulle ta kontaminasi kuman manna mamo mattung lalang waktu 1 detik. Anjo ngaseng penelitia na buntuluk ki kana anjo kelembaban na , jenisik permukaan na, siagang durasi na kanre kanreang nga niak ri rate na (tanah kah lantai ka) ak kontribusi mae ri tingkat kontaminasi. Ri akhere na, anne kulle na pengaruhi tekamma lompo na kemungkinan na taua kulle terinfeksi penyakit bawwan na kanrea. 

Emotion: disgusted
Alhamdulillah tau subangngi ri tanggalak 29 Juni nakke anggappa kesempatan kulle minawang fanmeet Kim Jaehwan. Rasana? Nassa mi sannak sannang kuuu wehhh. Nakke ku pile minawang fanmeet na anna Jaehwan kah nakke Wannable (fans na Wanna One) nampa wattu na Wanna One mae ri Indonesia nakke tenapa ku anjari fans na. Kamase mase na tohh :(. Battu rinjo nakke nyassalak ka nampa munculuk mi niak ku minawang fanmeet na punna niak member na wanna one mae ri jakarta 11 tau. Mingka anjo wattua Han Sungwoon ji siagang Kim Jaehwan sisaklak siallo fanmeet na 7 allo ji nampa nakke tea ka anak sultan todong kulle mae lampa kaliling fanmeet / konser erok erok ku ji hahah.

Emotion: happy
Tahun 2021 tepat na ri tanggalak 6 Agustus nakke ni salai ka mae lampa selama lama na siagang ammak ku mae ri suruga. Anjo bangngia ri tanggalak 5 agustus anjo ammak ku garring ngi muntaber iyaa bolak balik ki mae ri kamar mandi aa narrusuk narrusuk sanggeng na kaleng na lammai na sakring singkamma kana lumpuh ii bede manna jappa tena mo na kulle na sakring, nampa ammak ku nakke ri bawa mae ri ballak garring Medika ri tatte 6 baribbasak, na kana dottorok na sebelum na rawat inap harusuki ni tes swab todong. Nampa lekba na ni tes swab na kana dottorok na ternyata ammak ku positif covid ku siagang ni suroi lette ballak garring khusus penanganan covid mae ri RSUD Sidoarjo. 

Emotion: fear
Lekba tallu tau laloa nakke mantanga ri ballak jai setang na alias na bekas bengkel bissa motorok ri pinggiran na desa kah ni usir ka battu ri ballak ku. Ngapa na ku kana ballak setang, kah sebelum na tau toang ku na balli anjo ballak ka, warga mantang nga rinjo na labeli mi anjo ballak ka jai setang na kah sangking tena na terawat singkamma erok mi robo. Nampa nakke mantang nga rinjo tallu taung sallo na. Niak sekre bangngi nakke ambangung nga battu ri tinro ku kah erok ka takmea, kah singkamma pegunungan siagang tembok na bilik bambu jari dingingi ni sakring sanging erok ki takmea na parek. Nampa nakke ku buka mi matang ku erok menteng, niak nenek nenek ri sudut kanan na ranjang kasorok ku. 

Emotion: fear
Jam 07.00 bari’ basa’ tanggala 12 September 2021 na ri erang ma antama ri kamara’ operasi a dottoro ka ka erokka ri operasi caesar. Anjo kalengku ri tongki ji se’re kain anjari antama ku ri kamara’ operasi a dinging na lalang anjo ri kamara’ ka sanggeng ku kacima’ na pakamma dinging. Jam 08.00 na mulai mi dottoro ka operasi ka, ku kasia’ki anjo battang ku ri goccang ri limang na dottoro ka ka ero na pasulu ana’ku mange ri lalang battangku. Alhamdulillah na jam 08.45 bari’ basa tanggala 12 September 2021 lassu mi ana’ bura’neku. Sukkuru alhamdulillah ka sanggeng ku ngarru ri karaeng Allah Ta’ala ka anjari totoa ma ri umuru 23 taung.

Emotion: happy
Tenaja hal beru punna nakke anjari anak broken home nasaba' tau toaku sipengka ri wattuna anjo nakke kelas tallu SMA. Nakke ingat betul pirangna allo oloangna ujian nasional siagang ri allo ulang taungku. Sebeltunya nakke tena na ta'bangka ri wattuna tau toaku ceraiki. Nasaba' menurutku kasingkammanna anjo saling appare' kagarringangi. Tena nia' allo tena pasi'bajiang. Ri wattuna nakke ero' attongko mataku, nakke angarap tau taoku cerai saja, nasaba' nakke muak siagang kaniakkang balla' tanggana ngasenga. Akhirna anne cerai tojengi, nakke ammilei ammatang siagang amma'ku, teai nakke ballisi' siagang manggeku, mingka manggeku nasuroh tarrusu' ammotere' ri kampung, padahal nassa-nassa nakke ero' akkuliah ri Jakarta.

Emotion: sad
Wattuku naik bus battu ri Surabaya erok ammotere ri Jakarta, anggappa ka mabuk ri jappa ku lalang bus ku. Pusing mami ulungku nampa ku kasia' ki tena baji' battangku. Sikamma ka erok muntah, na biasa na punna naik ka ri bus ka tena ja pernah ku muntah. Pernah tonga poe attianang rua bulang battangki nampa naik ri bus ka tena ja ku kasia' erok muntah. Angngapa beru na pi anne nampa erok ka muntah. Mange ma ri wc na bus ka, assulu ngaseng mi isi na battangku, kanreang le'ba ka ku kanre wattuku ri rateang na bus ka. Le'ba ka nganre kanrejawa brownies, anjo muntah ku le'leng mami. Jijikku ku kasia' accini ki. Le'ba na anjo muntah ku tea ma ku kasia' nganre. 

Emotion: disgusted
Gejala utama na agoraphobia antu mi sakring mallak siagang cemas anjo timbul ka punna anjo penderita na na pikkirik ki , na alami, atau ka niak ri tampak atau kondisi tertentu singkamma niak ri luarak na ballak ka kaleng kaleng na. Niak ri ruangan anjo luarak ka atau tak buka ka, singkamma tampak parkir, taman, atokah mall anjo mal anjo lompoa. Niak ri ruangan tak tutup ka singkamma bioskop, ruang rapat, atau ka elevator (lift) antre atau ka niak ri tanga tanga na kerumunan na tau jai, na pake transportasi umum, singkamma bus atau ka kereta aping. Anjo sakring mallak siagang cemas anjo ni alami penderita umum na kulle na timbuluk kan gejala fisik. 

Emotion: fear
Na sareanga ammak ku aacra ulang taung ri balla ku wattu ku ammotere sikola ri taung 2010 lalua. Sannang na nyawa ku ka jai tommi agang ku amminawang sareanga hadiah ri anjo acara ulang taungku. Na kana ammak ku ka lompo ma bede erok ma antama ri sikola SMP, anjari na sareanga cara ulang taung lompo nampa na undang ngasengi agangku battu ri balla ku. Ngarru ka langsung nampa ku rakak ammak ku, sukkuru ka anggappa ammak sanna na sayangku. Tena poe na pernah na kaluppai punna ulang taunga, pasti na sareanga kado,kanrejawa ulang taung siagang doek ri allo ulang taungku taung-taung na.

Emotion: surprise
Pasutri Irfan siagang Jenifer anne attianangi anak makaappa'na. Anne kabara' bahagia nah ribagikangi ri Instagramna Irfan anne nagendongi loloa nampai tianang. Anne a'balia nakio'ki lolo makaappa'na anne arengna Baby K. Irfan anne nasareangi apresiasi ri bainena le'baki berjuang attianang siagang napalahere' anak makaappa'ka. Jenifer anne napacini'ki kalenga loloa nampai lahere'. Anne anak makaappa'ka jenis kelaminna bura'ne lahere' ri jam tallu bari'basa. Ri persalinan makaappa' anne, Irfan tenai nia' ri sisina, nasaba' Irfan anne nia'ki ri Jogja attanding golo'. Mingka tangala' lahere'na anakna anne harusna ri allo Selasa. Tena disangka, anne anak makaappa'ka lahere'ki rioloang. Jenifer anne diantara' siagang tau toana. Manna mamo rasana aneh. Jenifer assukkuru'ki bura'ne makaappa' lahaere'ki masalewangang siagang kasalamakkang.

Emotion: happy
Wattunna mange ri ballak garringa Ami, eroki paressa kagassingangna, mingka parallui ni alle cerakna. Silalonna kebo’ ngaseng rupanna anne Ami, tolinna ji eja, biberekna tea maki kutaknangngi, pucca’ mamo. Battu ri cakdi na ji na mallak dudumo surang jarung. Punna na issengi kua la nisuntiki, ngarruki rolo’, sallopi ni nyonyok na erok. Anne wattunna paressa, tea dudu nacinik anjo jarunga, cinik maraengi. Bajikangngang bedek nganre pa’balle manna sigompoang, daripada nitabai jarung suntik. Njari wattunna niallemi cerakna, sallopi ni nyonyok, niak kapang ssmpulo tau ri bokona napariolo, nampa ia mi ni alle cerakna. Tena tong kulle ninpilari kammayya anne nasabak eroki ni isseng gassing jaki atau tena, antekamma batena ni isseng? Injomi parallu taua ni alle cerakna sollanna kullei ni isseng.

Emotion: fear
Anjo pakkasiak takbangkayya siallo kapang niak sikali atau pinruang kajariang ri katte. Punna niak kajariang nampa tena ki issengi, artina kajariang pabangka-bangka, apalagi punna ni prank mi taua nampa kitte tena ni issengi takkalassak dudu nyawayya. Ni isseng pi kua prank anjo nampa legai nyawayya. Memang iyya jai tau sannangi punna na issengi kua ni prank ji, mingka jai todo’ nassui, ka eroki nabalasak anjo tau prank ngi. Sitojengna battu riolo ji niak anne istilahna prank mingka kamma-kammayya pi inne na viral nasabak samarami sosial mediayya njari kullemi jai tau ciniki. Jai pole macangna anjo prank nga, jai tongi pole reaksina taua natanayya prank. Njari punna erokki prank ngi tau, kamma bayuangta atau bijangta atau agangta, parallaki kulle akballe-balle rolo’ sollanna anjo tau ni prank nga napercayai kua anjo nipareka anu tojeng-tojeng.

Emotion: surprise
Tips battu ri nakke punna erok lulusuk, ki pilajarri materi kulle antama ri ujianga. Biasana niak pola na. Punna niak modalak nu, minawang ko les,punna niak tau nu isseng kulle nu kutaknang daeng letting nu, atoka nu boya ri internet. Kulle todong rajin rajin latihan soal. Anne hukum alam tena na ni kanre wattu / zaman. Makin jai ni latihan ni pilajarri makin gampang ni sakring ni laloi masalah niaka riolong ta. Antu pallak na tauaa niak ri kulle na beradaptasi ri kondisi ekstrim ka. Makin jai latihan soal makin jai ni pilajarri soal, otak ta kulle na boya lalang na kaleng kaleng na punna na buntuluki soal soal analitis ka.

Emotion: happy
Operasi pertama ku nakke antu wattung ku ni angkat amandel ku, tena na terlalu battalak memang operasi na siagang tena na parallu ni bedah. Anjo wattua nakke kelasak 2 SD. Lekba na operas anjo nakke ku rasakangi tenggorokan ku passei, limang ku reflek ku antama mae ri bawa ku wattu ku sadar. Mingka lekba na mo pakaramula bajik baik (Nakke ku kaluppai mi kah 16 taung laloa mi hehe). Anjo ka rua na operasi app (usus buntu), punna anne ri taung 2018 laloa. Nakke ku ukrangi tojengi wattu ku antama ruang operasi, nakke ni agangi ka carita carita siagang perawat siagang dottorok na todong.

Emotion: fear
Kahh nakke ku pikkirik anjo doek na nakke tena pa ku butuh dudui akhere na nakke ku inrangan mi mae ri agang ku antu carita yaa, anjo wattu aa erok ni na inrang ngaseng mingka nakke mallak mallak ka jari ku pinrangan mi 5 juta anjo alloa. Nakke ku pikkirik ki daripada anjo doek ka ku pake mae ri apa apa antu tena na bajik kan labbi bajik nakke ku pinrang ngan, kulle kapang agang ku anjo sannak na parallu na barak kulle na pannoi kebutuhan na (ambayark kos, wifi, nganre siagang bensin). Anjo doek ka kulle labbi manfaat mae ri agang ku punna ku pinrangan ngi.

Emotion: shame
Susilo, warga assalak Yogyakarta anjari pemenang undian Grand Prize Ibadah Umroh niaka na adakan battu ri Melia Purosani Hotel Yogyakarta. Susilo takbangka siagang akkana tena na nisarei pakkasiak apapung riolonganna. “Rannu ku kasiak pas angguppa kabarak kananna nakke ammeta undian berhadiah Umroh. Padahal nakke ku kaluppaimi undianna apa siagang sikurangna”. Kanang na susilo wattunna ni hubungi Krjogja.com kammisik (25/07/2019).
Menurutna, kupong undian anjo ia guppa wattunna menikmati sajian menu buka puasa ri bulang ramallang ri laloa. Pihak hotel assare kupon mae ri para pengunjung. “Mulanna assalak nulisik. Siapatau nakke beruntung. Siagang kebetulan namke niak tallu kupon undian. Nakke kutaknang sikura ammeta kupon, kanangna sekre bawang pak”.


Emotion: surprise
Jelasak , takbangka ka lekba na anjo secara rasionil ku boya sa jai jaina tentang anjo penyakit ka, kah niak 200 macam kanker antu berlainan masa depan siagang pengobatan na, nampa ku boyai todong kamae iyaa bajik ni ballei. Sebagai mantan dottoro spesialis sekre ji sumber antu kulle ni percayai ku pake ammaca maca, teai ka terjebak ri jai kabarak palsu ri internet ka, apalagi ri medsos. Anjo kan tena guna na toh, mingka masyarakat ka antu jai na ngai kamma anjo, punna niak kenalan na taba kanker langsung na bawangan mi antu jai jenisik na daung daung, jamu poeng apa ka antu maraeng. 

Emotion: surprise
Ku pawwangi anjo petugas bandarayya punna la’nyaki’ hp ku. Niak tommi daeng akkana punna lan’nyaki’ nampa 5 menit kulleji ri gappa anjo. Anjari anjo petugas bandarayya na cini’ ki anjo cctv ri meja konter na la’nya’ na hp ku, ternyata na niak ibu-ibu allei hp ku anjo ta’bangka ka siagang agangku ka anjo ibu-ibu ka baju na kacinikang mewai na rapi baju na ngapa kulle na allei hp ku. Nakke, agangku na anjo petugas bandarayya langsung boyai tampa’ na anjo ibu-ibu ka ri bandarayya, anjo ibu-ibu ka mempoi ri 500 metere battu ri meja kontere’na tampa’ lan’nya’ na hp ku, nampa na kana salah allei na kana anjo hp a hp na bura’ne na. Nampa na saraeng ma anjo hp ku, sannang ma ku gappa mi hp ku.

Emotion: happy
Tersangka utama a'pare parundungan ri Farhan, anjo AA, YLL, na HN. Peranna anjo AA anjari pabeso' tas na Farhan. Punna YLL peran na na video anjo pa'gaukang na ngaseng. HN anjo ri issengi  anjari ketua kalasak na  amminawangi na bully Farhan nampa na pakkioki kana-kana tena baji'. Erok rongi poe na suruh anjo AA na YLL erok ba'ji kalenna Farhan. Le'ba na mi anjo video na viral, Farhan na kana anjo tallu taua mangei ri balla na. Anjo ngaseng erokki ri sareang pamopporang ri Farhan. Totoana anjo tallu taua ri kiok tongi ri Pak Irwan Bastian, Wakik Rektor Univ. Gunadharma tampa' na Farhan na tallu taua a'kuliah.

Emotion: fear
Anjo tau battu ri Google ka tanjak na bingungi wattu na ni kutaknang niak nialle video battu Yotube ri telepisi Indonesia. Na kana tallekbaki pi na gappa anu kamma anjo ri tampak lainga. Tena ku issengi kana kurang gaul ki atoka memang tau lalang negeri ta sanna kreatif na. Ku ukrangi, intina na kana niak video ri Youtube anjo punna na anne taua content creator ka. Youtube na passadia ji tampak. Punna erok ak ngalle video tena na gannak ri ni tulisik ja source youtube, mingka alamat web na todong nampa paling panting najo izin na tau punnaya anjo video aa. Anjo kodi na ri anne Indonesia , tau punna yaa Video biasa tena na paduli atoka sannang ji punna naik ri telepisi video na. Lumayan na panaik areng na anjo taua.

Emotion: happy
Wattuku ammotere battu ri kampusku, mange ma ri parkiran erok allei motoro' ku nampa ammotere ri balla. Jappa na motoro' ku siapa kilo na, ku kasia' ki niak tau battu ri bokoang ku na amminawangi ka battu ri bokoang. Angngerangi motoro' lompo, tena ku issengi angngapa na amminawangi ka ri bokoang. Tena kulle ku kaluppai anjo kejadian ka ri tanggala 12 Mei 2022 lalua. Ka erok ka tettere ri balla ku ka niak acara na purinangku. Erok mi sampe ri balla ku tapi na anjo tau asinga masih niak inji ri bokoangku, ku tettere mami ku gas motoro' ku na ku tettere sampe ri balla ku.

Emotion: fear